English: Thank you, Minister, for your statement, and can I endorse Helen Mary's comments with regard to our ability to have discourse with you, which allows us some input and gives us greater insight into your thinking behind the Welsh Government interventions? There is no doubt that these interventions will be welcome news for those many businesses who are struggling, not just to stay open throughout COVID, but to survive in the long term. My party acknowledges here that your support over and above that given by the UK Government has been invaluable, and I have had many businesspeople confirm this to me. In fact, I even had one tell me he was thinking of voting Labour for the first time. Of course, I had to talk him out of that one. [ Laughter.] However, figures speak for themselves: phase 1 is said to have saved 56,000 jobs, followed by a further 18,000 in phase 2. I think you may have better figures than that, actually, Minister. However, Minister, do you not agree these are simply short-term measures, a fact which can be seen if we look at the funds available to qualifying microbusinesses - that is £10,000 if they put up 10 per cent themselves? Ten per cent, I feel, is a reasonable figure to ask of those businesses, by the way. But £10,000, even for microbusinesses, will only sustain them for a short period. What they desperately need to do is to carry on trading at the levels prior to COVID. It is crucial, therefore, Minister, that Government lockdowns are only initiated when absolutely necessary. I'm sure you will agree, Minister, that pressure on all business operations is mounting daily, and we know the consequences will last for a long period of time. So, again, Minister, I thank you for these latest interventions, but if we continue with these lockdowns, I fear a large proportion of the business community will be lost forever.
Welsh: Diolch, Gweinidog, am eich datganiad chi, ac a gaf i ategu sylwadau Helen Mary ynglŷn â'n gallu i gael sgwrs â chi, sy'n rhoi rhywfaint o fewnbwn i ni ac yn rhoi mwy o ddealltwriaeth o'ch syniadau chi sydd wrth wraidd ymyriadau Llywodraeth Cymru? Nid oes unrhyw amheuaeth na fydd yr ymyriadau hyn yn newyddion i'w groesawu i'r busnesau niferus hynny sy'n ei chael hi'n anodd, nid yn unig i aros ar agor drwy COVID, ond i oroesi yn y tymor hir. Mae fy mhlaid i'n cydnabod yn y fan hon bod eich cefnogaeth chi, sy'n fwy na'r hyn a roddwyd gan Lywodraeth y DU, wedi bod yn amhrisiadwy, ac rwyf wedi clywed llawer o bobl busnes yn cadarnhau hyn i mi. Yn wir, fe glywais i un yn dweud wrthyf ei fod yn ystyried pleidleisio i'r Blaid Lafur am y tro cyntaf. Wrth gwrs, fe fu'n rhaid i mi ei ddarbwyllo yn hynny o beth. [ Chwerthin.] Fodd bynnag, mae'r ffigurau yn siarad drostynt eu hunain: fe ddywedir bod cam 1 wedi arbed 56,000 o swyddi, ac yna fe arbedwyd 18,000 arall yng ngham 2. Rwy'n credu efallai fod eich ffigurau yn well na hynny, mewn gwirionedd, Gweinidog. Er hynny, Gweinidog, onid ydych chi'n cytuno mai mesurau tymor byr yw'r rhain yn unig, ffaith y gellir ei gweld os edrychwn ni ar yr arian sydd ar gael i ficrofusnesau cymwys - sef £10,000 os byddan nhw'n codi 10 y cant eu hunain? Rwy'n teimlo bod deg y cant yn ffigur rhesymol i'w ofyn i'r busnesau hynny, gyda llaw. Ond dim ond am gyfnod byr y bydd £10,000 yn eu cynnal nhw, hyd yn oed y microfusnesau. Yr hyn y mae angen mawr iddyn nhw ei wneud yw parhau i fasnachu ar y lefelau a oedd yn bod cyn COVID. Mae'n hollbwysig, felly, Gweinidog, mai dim ond pan fydd hynny'n gwbl angenrheidiol y gorfodir cyfnodau clo gan Lywodraeth. Rwy'n siŵr y gwnewch chi gytuno, Gweinidog, bod pwysau'n cynyddu trwy'r amser ar bob busnes, ac fe wyddom ni y bydd y canlyniadau yn para am gyfnod hir. Felly, unwaith eto, Gweinidog, diolch i chi am yr ymyriadau diweddaraf hyn, ond os byddwn ni'n parhau gyda'r cyfnodau clo hyn, rwy'n ofni y bydd cyfran fawr o'r gymuned fusnes yn cael ei cholli am byth.